– Пазаўчора ў судзе адбыўся разгляд маёй справы па абвінавачанні ва ўдзеле ў несанкцыянаваным мітынгу пры абароне Курапатаў, які адбыўся 3 сакавіка, – распавёў Алесь Чахольскі “Народнай Волі”. – Гэта быў пікет супраць пабудовы бізнес-цэнтра ў Курапатах. Мінскі гарадскі суд адмяніў рашэнне Фрунзенскага райсуда ад 28 сакавіка, калі мяне аштрафавалі на 30 базавых велічынь, і накіраваў справу на новы разгляд.